Diari Oficial de la Generalitat Valenciana


Sumari del DOGV 2113, del 29-09-1993 (1993/829292)

ORDRE de 5 de juliol 1993, de la Conselleria de Cultura, Educació i Ciència, per la qual autoritza amb caràcter provisional un centre estranger a Espanya denominat Bénidorm International College, de Bénidorm (Alacant).
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/07/05/(6)/dof/vci/html**

### Dades del document

Número de DOGV
:   2113

Data del DOGV
:   29-09-1993

Secció del DOGV
:   DISPOSICIONS GENERALS

Número del document
:   1993/829292


Data del document
:   05-07-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 5 de juliol de 1993, de la Conselleria de Cultura, Educació i Ciència, per la qual autoritza amb caràcter provisional un centre estranger a Espanya denominat Benidorm International College, de Benidorm (Alacant).  
Examinat l?expedient incoat a petició de Mahamed Said Abed Abu Muti, en representació de l?entitat Benidorm International College, titular del centre Benidorm International College, situat a la partida de Sanz, s/n, de Benidorm (Alacant), en sol·licitud d'autorització de funcionament com a centre estranger.  
Vist que el Ministeri d'Afers Exteriors i la Inspecció Britànica han informat l?expedient.  
Vista la Llei Orgànica d'Ordenació General del Sistema Educatiu; el Reial Decret 1110/1978, de 12 de maig, sobre règim de centres estrangers a Espanya, i l?Ordre de 14 de març de 1988, sobre règim d'equivalència d'estudis del sistema educatiu del Regne Unit de Gran Bretanya amb els corresponents espanyols.  
Atés que de l?informe que ha emés la Inspecció Britànica es desprèn que el centre compleix els requisits per accedir a la sol·licitud si bé l'autorització ha de tenir caràcter provisional fins a l'acabament del curs acadèmic 93/94, data en la qual l?esmentada autorització haurà de ser confirmada mitjançant una nova inspecció o suspesa.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar, amb caràcter provisional fins a l'acabament del curs 93/94, com a centre estranger autoritzat i amb número de codi 74640292, per a fer ensenyament, d'acord amb el sistema educatiu britànic, a alumnat espanyol i estranger en els nivells de Kindergarten, Primary i Secundary, amb una capacitat per a 220 places escolars, el centre Benidorm International College.  
Segon  
Condicionar el manteniment de l'autorització provisional o la seua suspensió a la nova inspecció que es realitzarà en finalitzar el curs acadèmic 93/94.  
Tercer  
Per a l'alumnat d'aquest centre, en el reconeixement dels estudis del Regne Unit de la Gran Bretanya pels corresponents del sistema educatiu espanyol, serà d'aplicació allò que estableix la disposició addicional de l?Ordre Ministerial de 14 de març de 1988 (BOE de 18 de març).  
DISPOSICIO ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
València, 5 de juliol de 1993  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI